
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Μάί'ου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1839 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός τεχνικών και λειτουργικών απαιτή¬ 
σεων του Εθνικού Μητρώου Ιδιωτικών Φορέων 
Κοινωνικής Φροντίδας, των προϋποθέσεων και 
της διαδικασίας ηλεκτρονικής εγγραφής των ιδι¬ 
ωτικών φορέων μη κερδοσκοπικού χαρακτήρα, 
ζητημάτων ενημέρωσης του Μητρώου, της δια¬ 
δικασίας όχλησης από τις αρμόδιες υπηρεσίες, 
οργανωτικών και τεχνικών θεμάτων απορρήτου 
και πολιτικής ασφάλειας της επεξεργασίας των 
δεδομένων και κάθε άλλο θέμα συναφές με την 
εφαρμογή του άρθρου 7 του ν. 4455/2017 (ΦΕΚ 
22 Α'). 

2 Ορισμός δευτερευόντων διατακτών για την πραγ¬ 
ματοποίηση δαπανών αρμοδιότητας του Ελεγκτι¬ 
κού Συνεδρίου. 

3 Τροποποίηση της με αριθμ. Γ.Δ.Τ.Υ./οικ.3328/ 
12-05-2016 απόφασης έγκρισης του Κανονισμού 
Τεχνολογίας Σκυροδέματος 2016 (ΚΤΣ-2016). 

4 2η τροποποίηση της απόφασης συγκρότηση της 
Επιτροπής Παρακολούθησης του προγράμμα¬ 
τος Αγροτική Ανάπτυξη της Ελλάδας 2014-2020 
(Π.Α.Α.) 


ΑΠΟΦΑΣΕΙΣ 

Αριθμ. 16765/9 (1) 

Καθορισμός τεχνικών και λειτουργικών απαιτή¬ 
σεων του Εθνικού Μητρώου Ιδιωτικών Φορέων 
Κοινωνικής Φροντίδας, των προϋποθέσεων και 
της διαδικασίας ηλεκτρονικής εγγραφής των ιδι¬ 
ωτικών φορέων μη κερδοσκοπικού χαρακτήρα, 
ζητημάτων ενημέρωσης του Μητρώου, της διαδι¬ 
κασίας όχλησης από τις αρμόδιες υπηρεσίες, ορ¬ 
γανωτικών και τεχνικών θεμάτων απορρήτου και 
πολιτικής ασφάλειας της επεξεργασίας των δεδο¬ 
μένων και κάθε άλλο θέμα συναφές με την εφαρ¬ 
μογή του άρθρου 7 του ν. 4455/2017 (ΦΕΚ 22 Α'). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1 .Τις διατάξεις του άρθρου 7 του ν. 4455/2017 «Εθνικό 
Μητρώο Φορτοεκφορτωτών, Εθνικό Μητρώο Ιδιωτικών 
Φορέων Κοινωνικής Φροντίδας και άλλες διατάξεις (ΦΕΚ 
22 Α'). 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ Α' 98). 















18516 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 839/25.05.2017 


3. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (ΦΕΚ 180 Α'). 

4. Τις διατάξεις του π.δ. 116/2014 (ΦΕΚ 185 Α)'«Ορ- 
γανισμός του Υπουργείου Ανάπτυξης και Ανταγωνιστι¬ 
κότητας». 

5. Τις διατάξεις του π.δ. 116/2015 «Διορισμών Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
116 Α'). 

6. Τις διατάξεις του π.δ. 123/2016 (ΦΕΚ 208 Α') «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

7. Τις διατάξεις της Υ28/09.10.2015 απόφασης του 
Πρωθυπουργού (ΦΕΚ 2168 Β) «Ανάθεση Αρμοδιοτή¬ 
των στην Αναπληρώτρια Υπουργό Εργασίας, Κοινωνι¬ 
κής Ασφάλισης και Κοινωνικής Αλληλεγγύης, Θεανώ 
Φωτίου». 

8. Τις διατάξεις της Υ43/03.05.2017 (ΦΕΚ 1510 Β') από¬ 
φασης του Πρωθυπουργού «Τροποποίηση απόφασης 
ανάθεσης αρμοδιοτήτων στην Αναπληρώτρια Υπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης Θεανώ Φωτίου». 

9. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(ΦΕΚ 143 Α'), όπως ισχύουν. 

10. Τις διατάξειςτου ν. 3607/2007 «Σύσταση και Κατα¬ 
στατικό της Ηλεκτρονικής Διακυβέρνησης Κοινωνικής 
Ασφάλισης (Η.ΔΙ.ΚΑ. Α.Ε.) και λοιπές συνταξιοδοτικές 
και οργανωτικές διατάξεις» (ΦΕΚ 245 Α'), όπως τροπο¬ 
ποιήθηκε και ισχύει. 

11. Τις διατάξεις του αρ.3 του ν. 2646/1998 (ΦΕΚ 236 
Α') «Ανάπτυξη του Εθνικού Συστήματος Κοινωνικής Φρο¬ 
ντίδας και άλλες διατάξεις». 

12. Τις διατάξειςτου αρ.1 του ν. 2345/1995 (ΦΕΚ 213 
Α') «Οργάνωση Υπηρεσιών Παροχής Προστασίας από 
φορείς κοινωνικής πρόνοιας και άλλες διατάξεις». 

13. Τις διατάξεις του ν. 2472/1997 (ΦΕΚ 50 Α') «Προ¬ 
στασία του ατόμου από την επεξεργασία δεδομένων 
προσωπικού χαρακτήρα», όπως ισχύει. 

14. Τις διατάξειςτου π.δ. 125/2016 (ΦΕΚ 210 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

15. Την απόφαση του Πρωθυπουργού, με απ 
Υ197/2016 (ΦΕΚ 3722 Β') «Ανάθεση Αρμοδιοτήτων 
στον Αναπληρωτή Υπουργό Οικονομίας και Ανάπτυξης 
Αλέξανδρο Χαρίτση», όπως τροποποιήθηκε με την με 
απ Υ226/2016 (ΦΕΚ 4233 Β') «Τροποποίηση απόφασης 
ανάθεσης αρμοδιοτήτων στον Αναπληρωτή Υπουργό 
Οικονομίας και Ανάπτυξης, Αλέξανδρο Χαρίτση». 

16. Την με α.π. 15711/213/31.03.2017 Εισηγητική Έκ¬ 
θεση Οικονομικών Επιπτώσεων της Γενικής Διεύθυνσης 


Οικονομικών Υπηρεσιών του Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης. 

17. Το γεγονός ότι προκαλείται δαπάνη ύψους 73.500 
ευρώ σε βάρος του ΠΔΕ και θα καλυφθεί από τον προ¬ 
ϋπολογισμό Δημοσίων Επενδύσεων του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, αποφασίζουμε: 

Άρθρο 1 

Τα νομικά πρόσωπα ιδιωτικού δικαίου μη κερδο¬ 
σκοπικού χαρακτήρα, ιδίως φιλανθρωπικά σωματεία, 
ιδρύματα (άρθρο 108 ΑΚ), κοινωφελή ιδρύματα, αστικές 
εταιρείες μη κερδοσκοπικού χαρακτήρα, μη κυβερνητι¬ 
κές οργανώσεις (Μ.Κ.Ο.), αναγνωρισμένοι με ειδική νο¬ 
μοθετική ρύθμιση φορείς, παραρτήματα διεθνών Μ.Κ.Ο., 
που παρέχουν υπηρεσίες κοινωνικής φροντίδας, κατά 
την έννοια της παρ. 2 του άρθρου 3 του ν. 2646/1998 
(236Α'), όπως ισχύει, υπάγονται στην εποπτεία και τον 
έλεγχο του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. 

Άρθρο 2 

Συνιστάται και λειτουργεί στην Ηλεκτρονική Διακυ¬ 
βέρνηση Κοινωνικής Ασφάλισης Α.Ε. (Η.ΔΙ.Κ.Α. Α.Ε.) του 
ν. 3607/2007 (Α 245) Εθνικό Μητρώο ιδιωτικών φορέων 
μη κερδοσκοπικού χαρακτήρα (Εθνικό Μητρώο), που πα¬ 
ρέχουν υπηρεσίες κοινωνικής φροντίδας, σχετικές με την 
προστασία του παιδιού, ατόμων με αναπηρία (παιδιών 
και ανηλίκων), ηλικιωμένων και χρονίως πασχόντων. 

Άρθρο 3 

Οι φορείς του άρθρου 1, υποχρεούνται να εγγράφο- 
νται ως χρήστες του Εθνικού Μητρώου. Κατά την εγγρα¬ 
φή τους δηλώνουν τις κάτωθι πληροφορίες: 

α. ταυτότητα του φορέα (επωνυμία, ΑΦΜ, ΔΟΥ, έδρα, 
καταστατικό, γεωγραφική εμβέλεια δράσης), 
β. στοιχεία νόμιμου εκπροσώπου στην Ελλάδα, όπου 
απαιτείται, 

γ. παρεχόμενες υπηρεσίες κοινωνικής φροντίδας, 
δ. αριθμός ωφελούμενων - ληπτών υπηρεσιών κοι¬ 
νωνικής φροντίδας, 

ε. αριθμός και ειδικότητες εργαζομένων, 
στ. αριθμός και ειδικότητες προσωπικού παροχής εθε¬ 
λοντικών υπηρεσιών, συμφωνητικά παροχής υπηρεσιών 
εθελοντικής εργασίας, 

ζ. οικονομικά στοιχεία (πόροι και πηγές χρηματοδό¬ 
τησης, στοιχεία ισολογισμού και απολογισμού δύο τε¬ 
λευταίων ετών), 

η. ακίνητη και κινητή περιουσία, 
θ. δυναμικότητα θέσεων, κλινών. 

Οι εγγεγραμμένοι φορείς υποχρεούνται να ενημερώ¬ 
νουν σε πραγματικό χρόνο το ηλεκτρονικό Εθνικό Μη¬ 
τρώο για οποιαδήποτε αλλαγή των ανωτέρω στοιχείων. 

Άρθρο 4 

Υπεύθυνος επεξεργασίας των τηρούμενων στο Εθνι¬ 
κό Μητρώο στοιχείων ορίζεται η Διεύθυνση Κοινωνικής 
Ένταξης και Κοινωνικής Συνοχής της Γενικής Διεύθυν¬ 
σης Πρόνοιας του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. Πρόσβαση 

στα τηρούμενα στοιχεία του άρθρου 3 έχουν ο Γενικός 
Γραμματέας Πρόνοιας, ο Γενικός Διευθυντής Πρόνοιας 
και εξουσιοδοτημένο προσωπικό της Διεύθυνσης Κοι¬ 
νωνικής Ένταξης και Κοινωνικής Συνοχής στο πλαίσιο 
άσκησης των αρμοδιοτήτων τους, όπως προβλέπονται 
στις οικείες διατάξεις. 

Άρθρο 5 

Στους φορείς του άρθρου 1, στους οποίους χορηγεί¬ 
ται, βάσει ειδικών διατάξεων, άδεια ίδρυσης και, μετα¬ 
γενέστερα, άδεια λειτουργίας παροχής οργανωμένων 
κοινωνικών υπηρεσιών, σύμφωνα με το άρθρο 1 του 
ν. 2345/1995 (Α'213), όπως ισχύει, η άδεια αυτή χορηγεί¬ 
ται, εφόσον έχουν προηγουμένως εγγράφει στο Εθνικό 
Μητρώο. Σε περίπτωση έκδοσης ενιαίας άδειας ίδρυσης 
και λειτουργίας, η άδεια αυτή χορηγείται, εφόσον έχει 
προηγηθεί η εγγραφή του οικείου φορέα στο Εθνικό 
Μητρώο. 

Άρθρο 6 

Με ευθύνη του αρμόδιου οργάνου χορήγησης άδειας 
λειτουργίας παροχής κοινωνικών υπηρεσιών, κατά το 
άρθρο 1 του ν. 2345/1995, η απόφαση έγκρισης ή απόρ¬ 
ριψης της σχετικής αίτησης κοινοποιείται στη Διεύθυνση 
Κοινωνικής Ένταξης και Κοινωνικής Συνοχής του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης εντός ενός (1) μηνάς από την έκδοσή της, 
προκειμένου να οριστικοποιηθεί η εγγραφή ή μη του 
αιτούντος φορέα στο Εθνικό Μητρώο. Η Διεύθυνση Κοι¬ 
νωνικής Ένταξης και Κοινωνικής Συνοχής του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης ενημερώνει εγγράφως την ΗΔΙΚΑ για την 
κοινοποίηση της απόφασης έγκρισης ή απόρριψης της 
άδειας λειτουργίας του φορέα, εντός 15 ημερών από την 
κοινοποίηση αυτή, προκειμένου να οριστικοποιηθεί η 
εγγραφή ή μη του αιτούντος φορέα στο Εθνικό Μητρώο. 

Άρθρο 7 

Η Διεύθυνση Κοινωνικής Ένταξης και Κοινωνικής Συνο¬ 
χής οφείλει, εντός ενός (1) μηνός από τη διαπίστωση της 
παράλειψης ενημέρωσης, ή της πλημμελούς ενημέρω¬ 
σης του Εθνικού Μητρώου, εκ μέρους των φορέων της 
παραγράφου 1, να ενη μερώνει εγγράφως τις διοικήσεις 
αυτών, τάσσοντας προθεσμία συμμόρφωσης, η οποία 
δεν μπορεί να υπερβαίνει τους δύο (2) μήνες. Μετά το 
πέρας του διμήνου ανακαλείται η άδεια λειτουργίας του 
φορέα. 

Άρθρο 8 

Οι φορείς του άρθρου 1, που ήδη λειτουργούν και πα¬ 
ρέχουν υπηρεσίες κοινωνικής φροντίδας, υποχρεούνται 
εντός τριών (3) μηνών από τη δημοσίευση της παρούσας 
υπουργικής απόφασης να εγγραφούν στο Εθνικό Μη¬ 
τρώο. Σε περίπτωση παρέλευσης άπρακτης της ανωτέ¬ 
ρω προθεσμίας, ανακαλείται η άδεια λειτουργίας. 

Άρθρο 9 

Σε κάθε περίπτωση επεξεργασίας, όπως ορίζεται στην 
περίπτωση δ του άρθρου 2 του ν. 2472/1997 (Α'50), όλοι 
οι εμπλεκόμενοι φορείς του παρόντος άρθρου οφείλουν 


να λαμβάνουν τα κατάλληλα προληπτικά μέτρα, ώστε 
να μην είναι δυνατή η παραβίαση του απορρήτου των 
στοιχείων. Σε περίπτωση παραβίασης του απορρήτου 
των στοιχείων, εφαρμόζονται οι διατάξεις του άρθρου 
21 του ν. 2472/1997.0 χρόνοςτήρησηςτων δεδομένων 
του Εθνικού Μητρώου από τον υπεύθυνο επεξεργασίας 
διέπεται από τις κείμενες διατάξεις περί τήρησης αρχείου 
δημοσίων υπηρεσιών. 

Άρθρο 10 

Σε ό,τι αφορά τις τεχνικές και λειτουργικές απαιτήσεις 
του Εθνικού Μητρώου Φορέων Κοινωνικής Φροντίδας: 

α. Το Εθνικό Μητρώο Φορέων υποστηρίζεται από 
δικτυακό ιστότοπο (ννθό 5ίΐθ) που θα αναπτύξει και θα 
λειτουργεί η ΗΔΙΚΑ ΑΕ για λογαριασμό της Διεύθυνσης 
ΚοινωνικήςΈνταξηςκαι ΚοινωνικήςΣυνοχήςτης Γενικής 
Διεύθυνσης Πρόνοιας του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης. 

β. Η πρόσβαση στο πληροφοριακό σύστημα γίνεται 
μέσω σύγχρονου διαδικτυακού φυλλομετρητή (\λ/θΕ> 
0Γονν5θΓ) (υποστηρίζονται εκδόσεις παλαιότητας κατά 
μέγιστο ενός έτους), με όνομα χρήστη (υ5θΐη3ΐΎΊθ) και 
κωδικό πρόσβασης (ρ355ννοιτΙ) που αποδίδεται σε χρή¬ 
στη -εκπρόσωπο του φορέα που θέλει να απογραφεί, 
μετά από αίτηση του. 

γ. Το πληροφοριακό σύστημα θα παρέχει αναλυτική 
διεπαφή χρήστη (ΙΙβθγ ΙηΐθίΤΒεθ) που θα επιτρέπει την 
καταγραφή των στοιχείων του άρθρου 3 της παρούσας 
απόφασης (κατ' ελάχιστο): 

• Επωνυμία φορέα, 

• ΑΦΜ, ΔΟΥ φορέα, 

• Έδρα και τυχόν υποκαταστήματα ή σημεία παρουσίας 
του φορέα, 

■ Γεωγραφική εμβέλεια δράσης του φορέα (επιλογή 
από κατάλληλη κωδικοποίηση). 

• Στοιχεία νόμιμου εκπροσώπου στην Ελλάδα. 

• Παρεχόμενες υπηρεσίες κοινωνικής φροντίδας. 

• Αριθμό ωφελούμενων - ληπτών υπηρεσιών κοινω¬ 
νικής φροντίδας (ακριβώς ή κατά προσέγγιση (εύρος 
τιμών). 

• Ειδικότητες εργαζομένων και εθελοντών και αριθμός 
εργαζομένων και εθελοντών ανά ειδικότητα. 

■ Δυναμικότητα θέσεων, κλινών κτλ (ανάλογα με το 
είδος του φορέα). 

δ.Το πληροφοριακό σύστημα θα επιτρέπει την επισύ- 
ναψη ηλεκτρονικών εγγράφων σε φορητή μορφή εγγρά¬ 
φου (ροΓΐΒόΙθ άοευιηθηΐ ίοιτηΒΐ - ράί), συγκεκριμένου 
μέγιστου μεγέθους, αλλά και την συνοπτική καταγραφή 
των κυριότερων στοιχείων τους μέσω σχετικών πεδίων, 
αν θεωρείται σκόπιμο, για τις ακόλουθες πληροφορίες 
που σχετίζονται με τον φορέα και αναγράφονται στο 
άρθρο 3 της παρούσας απόφασης: 

■ οικονομικά στοιχεία (πόροι και πηγές χρηματοδό¬ 
τησης, στοιχεία ισολογισμού και απολογισμού δύο τε¬ 
λευταίων ετών), 

• ακίνητη και κινητή περιουσία, 

■ καταστατικό 

• συμφωνητικά παροχής υπηρεσιών εθελοντικής ερ¬ 
γασίας, 




18518 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 839/25.05.2017 


ε. Για τις εγγραφές του μητρώου, θα υπάρχει δυνατότη¬ 
τα καταγραφής (ΐΐ'ΒςθθόίΙίΐγ) των στοιχείων του χρήστη 
και του χρόνου που έγιναν αλλαγές, προσθήκες ή και 
διαγραφές στα επιμέρους στοιχεία, όπως και το αντικεί¬ 
μενο της αλλαγής. 

στ.Το πληροφοριακό σύστημα θα υποστηρίζεται από 
σχετική σχεσιακή βάση δεδομένών. 

Άρθρο 11 

Σε ό,τι αφορά τα ζητήματα απορρήτου και πολιτικής 
ασφάλειας της επεξεργασίας των δεδομένων του Μη¬ 
τρώου, στο πληροφοριακό αυτό σύστημα, θα ακολουθη¬ 
θούν οι προβλεπόμενες διαδικασίες τήρησης (ενδεικτικά 
αναφέρεται το πρότυπο ασφαλείας 15027001:2013), θα 
ληφθούν τα κατάλληλα μέτρα ασφαλείας, θα εφαρμο¬ 
στούν διεθνώς γνωστές βέλτιστες πρακτικές καθώς και 
οι τεχνικές ανωνυμοποίησης (όπως αυτά αναφέρονται 
ενδεικτικά από τον ΕΝΙ5Α) όπου αυτό απαιτηθεί, ώστε να 
εξασφαλίζεται: η διαθεσιμότητα, η εγκυρότητα, η αυθε¬ 
ντικότητα, η ακεραιότητα, και η εμπιστευτικότητα, των 
δεδομένων και πληροφοριών. Επιπλέον, το πληροφο¬ 
ριακό σύστημα που θα υποστηρίξει το Εθνικό Μητρώο 
Φορέων, θα είναι διαθέσιμο μέσω ασφαλούς διεύθυνσης 
(τύπου Ειΐΐρε:// με χρήση πιστοποιητικού 551 με αλγό¬ 
ριθμο κρυπτογράφησης 5ΗΑ256 ή ανώτερο). 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 19 Μάίου 2017 

Οι Αναπληρωτές Υπουργοί 

Εργασίας, Κοινωνικής 

Οικονομίας Ασφάλισης Και Κοινωνικής 

και Ανάπτυξης Αλληλεγγύης 

ΑΛΕΞΑΝΔΡΟΣ ΧΑΡΙΤΣΗΣ ΘΕΑΝΩ ΦΩΤΙΟΥ 


Αριθμ. 28341 _ (2) 

Ορισμός δευτερευόντων διατακτών για την 
πραγματοποίηση δαπανών αρμοδιότητας του 
Ελεγκτικού Συνεδρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

Ι.Τις διατάξεις: 

α)Του άρθρου 65 παρ.1,τελευταίο εδάφιο, ν.4270/2014 
(Α' 143), «Αρχές διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις», όπως αντικαταστάθηκε με το άρθρο ένατο, 
παρ. 2 του ν. 4393/2016 (Α' 106) και το άρθρο 58, παρ. 
Ιγτουν. 4438/2016 (Α'220). 

β) Του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 (Α'98) «Κωδικοποίηση 
της νομοθεσίας για την κυβέρνηση και τα κυβερνητικά 
όργανα». 

γ)Του ν. 4129/2013 (Α'52) «Κύρωση του Κώδικα Νόμων 
για το Ελεγκτικό Συνέδριο». 


δ) Του ν. 3861 /2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο «Πρόγραμμα Διαύγεια» και άλλες 
διατάξεις, όπως ισχύει. 

ε) Του ν. 3469/2006 (Α' 131) «Εθνικό Τυπογραφείο, 
Εφημερίς της Κυβερνήσεως και λοιπές διατάξεις», όπως 
ισχύει. 

2. Του π.δ. 125/2016 (Α' 120) «Διορισμός Υπουργών 
Αναπληρωτών Υπουργών και Υφυπουργών». 

3. Την αριθμ. 1240/2.2.2017 (Β'347) όμοια απόφασή 
μας με θέμα «Ορισμός Δευτερευόντων Διατακτών». 

4. Το αριθμ. 2/1367/0026/9.1.2017 έγγραφο του ΓΛΚ 
με θέμα «Ορισμός Δευτερεύοντος Διατάκτη». 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

6. Την ανάγκη για μεταβίβαση με επιτροπικά εντάλ¬ 
ματα, πιστώσεων του τακτικού προϋπολογισμού του 
Ελεγκτικού Συνεδρίου, αποφασίζουμε: 

Ορίζουμε ως δευτερεύοντες διατάκτες, για την πραγ¬ 
ματοποίηση δαπανών αρμοδιότητας του Ελεγκτικού 
Συνεδρίου τους Επιτρόπους των Υπηρεσιών Επιτρόπων 
των νομών της χώρας, (ή τους νόμιμους αναπληρωτές 
αυτών). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 9 Μάίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΔΝΣγ/ 23597/Φ Ν 429 (3) 

Τροποποίηση της με αριθμ. Γ.Δ.Τ.Υ./οικ.3328/ 
12-05-2016 απόφασης έγκρισης του Κανονισμού 
Τεχνολογίας Σκυροδέματος 2016 (ΚΤΣ-2016). 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις του ν. 4412/2016 Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
Οδηγίες 2014/24/ΕΕ και 2014/25/ΕΕ) (ΦΕΚ ΑΊ47) και ει¬ 
δικότερα του άρθρου 54 παρ. 8 σε συνδυασμό με το 
άρθρο 158 του ίδιου νόμου. 

2. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98) και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

3. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο- 

μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων. (Α'208). 

4. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών (Α'210). 

5. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» 
(ΑΊ 76). 

6. Την με αριθμ. πρωτ. Γ.Δ.Τ.Υ./οικ.2578/22-6-2015 
απόφαση Αν. Υπουργού Υ.ΜΕ.ΔΙ. «Συγκρότηση Μόνιμης 
Επιτροπής Τ εχνολογίας Σκυροδέματος». 

7. Την με αριθμ. Γ.Δ.Τ.Υ./οικ.3328/12-05-2016 απόφαση 
έγκρισης του Κανονισμού Τεχνολογίας Σκυροδέματος 
2016 (ΚΤΣ-2016), ΦΕΚ 1561 Β72-6-2016, όπως διορθώ¬ 
θηκε με το ΦΕΚ 2151 Β'/12-07-2016. 

8. Την με αριθμ. ΔΝΣΓ/72602/ΓΝ 429/5-12-2016 
Απόφασή μας «Τροποποίηση της με αριθμ. Γ.Δ.Τ.Υ./ 
οικ.3328/12-05-2016 απόφασης έγκρισης του Κανονι¬ 
σμού Τεχνολογίας Σκυροδέματος 2016 (ΚΤΣ2016), ΦΕΚ 
4007 Β714-12-2016. 

9. Τις υποβληθείσες απόψεις ενδιαφερομένων φορέων 
σχετικά με το περιεχόμενο και την εφαρμογή του ΚΤΣ 
2016. 

10. Την διαπιστωθείσα από την ως άνω Μόνιμη Επι- 
τροπήςΤεχνολογίας Σκυροδέματος ανάγκη διόρθωσης 
εντοπισθέντων σφαλμάτων και περιορισμένων προσθη¬ 
κών και την σχετική εισήγηση του Προέδρου της. 

11. Το γεγονός ότι κανονιστικές πράξεις που εκδόθη- 
καν με εξουσιοδότηση του ν. 3669/2008 (ΑΊ 16) και οι 
οποίες δεν καταργούνται ρητά κατά τα οριζόμενα στο 
άρθρο 377 του ν. 4412/2016 και δεν είναι αντίθετες με 
τις διατάξεις του εξακολουθούν να ισχύουν, μέχρι την 
έκδοση των νέων προβλεπόμενων από το ν. 4412/2016 
πράξεων (σχετική προς αυτό είναι και η αναφορά στην 
αιτιολογική έκθεση του ν. 4412/2016). 

12. Και επειδή: 

Ενόψει της έναρξης εφαρμογής του Κανονισμού Τε¬ 
χνολογίας Σκυροδέματος 2016 (ΚΤΣ-2016) που εγκρίθη- 
κε με την με αριθ. Γ.Δ.Τ.Υ./οικ.3328/12-05-2016 απόφαση 
(ΦΕΚ 1561 Β72-6-2016), και τροποποιήθηκε με την με 
αριθμ. ΔΝΣΓ/72602/ΓΝ 429/5-12-2016 νεότερη (ΦΕΚ 
4007 Β714-12-2016) απόφασή μας και λαμβάνοντας 
υπόψη την σχετική εισήγηση της αρμόδιας Επιτροπής 
δια του Προέδρου αυτής, αποφασίζουμε: 

Α. Τροποποιούμε την με αριθ. Γ.Δ.Τ.Υ./οικ.3328/ 
12-05-2016 απόφαση (ΦΕΚ 1561 Β72-6-2016), με την 
οποία εγκρίθηκε ο ΚανονισμόςΤεχνολογίας Σκυροδέμα¬ 
τος 2016 (ΚΤΣ-2016), όπως ισχύει μετά την αριθμ. ΔΝΣΓ/ 
72602/ΓΝ 429/5-12-2016 (ΦΕΚ 4007 Β714-12-2016) από¬ 
φαση ως εξής: 

Στο κείμενο του Κανονισμού Τεχνολογίας Σκυροδέμα¬ 
τος (ΦΕΚ 1561Β72-6-2016) γίνονται οι παρακάτω διορ¬ 
θώσεις / προσθήκες: 

1. Στα ΠΕΡΙΕΧΟΜΕΝΑ - Γ1.3 το "εκυρόδεμα" διορθώ¬ 
νεται σε "σκυρόδεμα". 

2. Στα ΠΕΡΙΕΧΟΜΕΝΑ - ΠΑΡΑΡΤΗΜΑΤΑ - ΠΑ1 -2, στην 
παρ. Α1.3.7 και στο ΠΑΡΑΡΤΗΜΑ ΠΑ1-2 το "τυποποιημέ¬ 


νο σκυρόδεμα"τροποποιείται σε"τυποποιημένο σκυρό¬ 
δεμα προδιαγραφόμενης σύνθεσης" 

3. Στα ΠΕΡΙΕΧΟΜΕΝΑ - Α1.4, στην παράγραφο Α1.4, 
στον Πίνακα Α1-1 και στην παράγραφο Β1.3.5 και όπου 
αναφέρεται"κατηγορίεςσκυροδέματος"διορθώνεταισε 
"κατηγορίες αντοχής σκυροδέματος". 

4. Στην παρ. Β1.3.5.1 (β) και στην παρ. Β3.4 όπου ανα- 
φέρεται "κατηγορία σκυροδέματος" διορθώνεται σε 
"κατηγορία αντοχής σκυροδέματος" 

5. Στην παρ. Β2.2.2.1 και στην παρ. Β2.2.2.2 όπου ανα- 
φέρεται "κατηγορίας σκυροδέματος" διορθώνεται σε 
"κατηγορίας αντοχής σκυροδέματος". 

6. Στην παράγραφο ΑΙ .4 μετά τις φράσεις "χαρακτη¬ 
ριστική αντοχή κυλίνδρου"και"χαρακτηριστική αντοχή 
κύβου"προστίθεται η φράση "28 ημερών". 

7. Στον ορισμό Α3.1 -8 το "λεπτόκκοκα" διορθώνεται 
σε "λεπτόκοκκα". 

8. Στον ορισμό Α3.1 -περίπτωση 23, καθώς και στην 
στην παράγραφο Β6.1 προστίθενται εδάφια ως εξής: 
"Εφόσον δεν αποκλείεται ρητά από τα συμβατικά τεύχη 
του έργου, επιτρέπεται και η παραγωγή σκυροδέματος 
για τις ανάγκες του έργου σε μονάδες ή συγκροτήματα 
παραγωγής εργοστασιακού σκυροδέματος, που λει¬ 
τουργούν εκτός του εργοταξίου, αλλά πλησίον αυτού 
και πάντως σε εύλογη απόσταση που να εξασφαλίζει την 
απρόσκοπτη τροφοδότηση του εργοταξίου με αποδεκτό 
σκυρόδεμα, σύμφωνα με τις απαιτήσεις του Κεφαλαίου 
Β4. Στην περίπτωση αυτή το παραγόμενο σκυρόδεμα 
λογίζεται ως εργοταξιακό και έχουν εφαρμογή τα ορι¬ 
ζόμενα στο Κεφάλαιο Β6 του παρόντος Κανονισμού για 
το εργοταξιακό σκυρόδεμα". 

9. Στον ορισμό Α3.1-περίπτωση 32 καθώς και στον 
ορισμό των συμβόλων ά και ά/Ό της παρ. Α 3.2 το "Πί¬ 
νακα ΠΒ1-1"διορθώνεται σε "Πίνακα Β1-1". 

10. Στον ορισμό Α3.1 - περίπτωση 37 το "Τενική"διορ- 
θώνεται σε "Τεχνική" και στον ορισμό Α3.1- περίπτωση 
44 το "ενσωματατωμένα" διορθώνεται σε "ενσωματω¬ 
μένα". 

11. Στον ορισμό Α3.1 -περίπτωση 56 το "τπροδιαγρά- 
φεται" διορθώνεται σε "προδιαγράφεται" και στον ορι¬ 
σμό Α3.1 -περίπτωση 57 το "αυτοελέγχου" διορθώνεται 
σε "αυτοελέγχου". 

12. Στις παραγράφους: Β1.3.6.4 και Β1.3.6.5 όπου 
αναφέρεται "αγοραστής" διορθώνεται σε "αγοραστής 
αδρανών". 

13. Στην παράγραφο Β1.3.6.6 όπου αναφέρεται "αγο¬ 
ραστών" διορθώνεται σε "αγοραστών των αδρανών". 

14. Στα σχόλια της παρ. Β1.3.8.2 στο δεύτερο εδάφιο 
το "ιχνιλασιμότητας" διορθώνεται σε'Ίχνηλασιμότητας". 

15. Στην παραγρ. Β1.5.7 το "αδρανών" διορθώνεται 
σε "προσθέτων". 

16. Στην σημείωση με αστερίσκο του Πίνακα Β2-1 το 
"αριθμητική" διορθώνεται σε "γραμμική". 

17. Στα σχόλια της παρ. Β2.2.5.1 το "ελεγχεί" διορθώ¬ 
νεται σε "ελεγχθεί". 

18. Πριν την τελευταία γραμμή του Πίνακα Β5-1 προ¬ 
στίθεται νέα γραμμή με τα εξής: 




18520 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 839/25.05.2017 


«Πρέπει να ισχύει η σχέση: 

0,63 * 1 2 3 4 5 6 7 ^ < 5 ι* < 1,37 5 ” 

όπου: 

^15 = η τυπική απόκλιση των 15 δειγμάτων συνεχούς 
παραγωγής, που προκύπτει από τη σχέση: 


ς;:; 5 0ι - Λό 3 

14 

^35 = η τυπική απόκλιση των 35 δειγμάτων συνεχούς 
παραγωγής, που προκύπτει από τη σχέση: 

ι' ς^Λ/ι - &)’ 

535 χ| 34 

Όταν η τρέχουσα τιμή της ^35 δεν ικανοποιεί την πα¬ 
ραπάνω σχέση, τότε πρέπει να υπολογιστεί νέα τιμή της 
τυπικής απόκλισης από τα 35 τελευταία αποτελέσματα 
αντοχών. Η νέα τιμή εφαρμόζεται στην επόμενη περίοδο 
αξιολόγησης». 

19. Στην παρ. Β6.3 το "Β2.2.1.9" διορθώνεται σε 
"Β2.2.1.7". 

20. Στην παρ. Β6.9 το "δεγματοληψίες" διορθώνεται 
σε'δειγματοληψίες". 

21. Στην παρ. Γ1.2.5 το "και ακολουθεί ο Γ1.2.3" διορ¬ 
θώνεται σε "και ακολουθεί ο επανέλεγχος σύμφωνα με το 
Κεφάλαιο Γ2". Επίσης διαγράφεται το τελευταίο εδάφιο 
της παραγράφου «Οι θλιπτικές αντοχές.. ..Πίνακα Γ1-2». 

22. Στην παρ. Γ2.10 το "Γ2.1 (β)" διορθώνεται σε "Γ2.3 

(β)"· 

23. Στην παρ. Δ3.3.4 το "αυτήμ" διορθώνεται σε "αυτή". 

24. Στην παρ. Δ5.1.4.2 το "εμποδίχουν" διορθώνεται 
σε "εμποδίζουν". 

25. Στην παρ.Δ7.1.1 το "5ο(Ι" διορθώνεται σε"5°0" και 
στα σχόλια της παρ. Δ7.1.5 το "παράγραφο 6" διορθώ¬ 
νεται σε "παράγραφο 1.6". 

26. Στο Παράρτημα στο ΠΑ1 -1 στο σημείο 4 το «(13) 
και (15) έως και (18)» διορθώνεται σε"(13) έως και (18)". 

27. Στο προτελευταίο εδάφιο της περίπτωσης γ της 
παρ. 4 όπως αυτή προστέθηκε με την αρ. ΔΝΣγ/72602 / 
ΦΝ 429/5-12-2016 απόφαση 4007 (ΦΕΚ Β'/14-12-2016) 
η φράση « ...επιτρέπεται κατά τη φάση σύναψης της 
σύμβασης ή, στο πλαίσιο των κειμένων διατάξεων, με 
κοινή συμφωνία των αντισυμβαλλομένων επιλογή της 
εφαρμογήςτου νέου ΚΤΣ-2016» διορθώνεται σε «.. ..επι¬ 
τρέπεται κατά τη φάση σύναψης της σύμβασης η με κοι¬ 
νή συμφωνία των αντισυμβαλλομένων, στο πλαίσιο των 
κειμένων διατάξεων, επιλογή της εφαρμογής του νέου 
ΚΤΣ-2016». 

Β. Κατά τα λοιπά εξακολουθεί να ισχύει η Γ.Δ.Τ.Υ./ 
οικ.3328/12-05-2016 απόφαση μας (ΦΕΚ 1561 Β'/ 
2-6-2016), με την οποία εγκρίθηκε ο ΚανονισμόςΤεχνο- 
λογίας Σκυροδέματος 2016 (ΚΤΣ-2016), όπως τροπο¬ 
ποιήθηκε. 


Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2017 
Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 1482 _ (4) 

2η τροποποίηση της απόφασης συγκρότηση της 
Επιτροπής Παρακολούθησης του προγράμμα¬ 
τος Αγροτική Ανάπτυξη της Ελλάδας 2014-2020 
(Π.Α.Α.) 

Ο ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και Κυβερνητικά όργανα» που κυρώθηκε με το 
πρώτο άρθρο του π.δ. 63/2005 (ΦΕΚ Α' 98). 

2. Το π.δ. 107/2014 «Οργανισμός Υπουργείου Αγροτι¬ 
κής Ανάπτυξης και Τροφίμων» (ΦΕΚ Α' 174), όπως τροπο¬ 
ποιήθηκε με το άρθρο 45 του ν. 4305/2014 (ΦΕΚ Α'237). 

3. Τοπ.δ. 24/2015 «Σύσταση και Μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ Α'20) 

4. Το π.δ. 73/2015 (ΦΕΚ ΑΊ 16) «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

5. Το π.δ. 70/2015 (ΦΕΚ Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

6. Τις διατάξεις του ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) Εν¬ 
σωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 
(ΕΕ Ε 156/16.6.2012) στο ελληνικό δίκαιο, τροποποίηση 
του ν. 3419/2005 (ΦΕΚ Α'297) και άλλες διατάξεις» (ΦΕΚ 
Α'265) και ιδίως των άρθρων 63 και 68 αυτού. 

7. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013, περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 

Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

8. Τον Κανονισμό (ΕΕ) αριθ. 1305/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 για τη στήριξη της Αγροτικής Ανάπτυξης από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) και την κατάργηση του Κανονισμού (ΕΚ) αριθ. 
1698/2005 του Συμβουλίου. 

9. Τον κατ' εξουσιοδότηση κανονισμό (ΕΕ) αριθ. 
240/2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την εται¬ 
ρική σχέση στο πλαίσιο των ευρωπαϊκών διαρθρωτικών 
και επενδυτικών ταμείων. 

10. Την αριθ. Θ (2015) 9170/11.12.2015 απόφαση της 
Επιτροπής των Ευρωπαϊκών Κοινοτήτων, για την έγκριση 
του Προγράμματος Αγροτικής Ανάπτυξης της Ελλάδας 
2014-2020 και ιδίως το κεφάλαιο 15.2 αυτού. 

11. Το π.δ. 4/2002 (ΦΕΚ Α' 3) «Εκτέλεση Ενεργειών 
Τεχνικής Υποστήριξης - Στήριξης και Διαχείριση αντί¬ 
στοιχων πόρων». 

12. Την αριθ. πρωτ. 590/03.03.2016 (ΦΕΚ Β' 777) από¬ 
φαση συγκρότησης της Επιτροπής Παρακολούθησης 
του Προγράμματος Αγροτική Ανάπτυξη της Ελλάδος 
2014-2020 (ΠΑΑ) όπως αυτή τροποποιήθηκε με την αριθ. 
πρωτ. 2920/18.11.2016 (ΦΕΚ Β'3753) όμοια απόφαση. 

13. Το γεγονός ότι από την έκδοση της παρούσας από¬ 
φασης δεν προκαλείται επιπλέον δαπάνη σε βάρος του 
κρατικού προϋπολογισμού. 


14. Το γεγονός ότι πραγματοποιήθηκαν θεσμικές αλ¬ 
λαγές ως προς την εκπροσώπηση των Γεωργικών Συνε¬ 
ταιρισμών της Χώρας, αποφασίζουμε: 

Τροποποιούμετην με αριθ. πρωτ. 590/03.03.2016 (ΦΕΚ 
Β'777) απόφαση συγκρότησης της Επιτροπής Παρακο¬ 
λούθησης του Προγράμματος Αγροτική Ανάπτυξη της 
Ελλάδος 2014-2020 (ΠΑΑ) η οποία τροποποιήθηκε με 
την αριθ. πρωτ. 2920/18.11.2016 (ΦΕΚ Β' 3753) όμοια 
απόφαση ως προς το Άρθρο 1 ως ακολούθως: 

Β. Μέλη της Επιτροπής με δικαίωμα ψήφου είναι: 

Στην παράγραφο 8. Εκπρόσωποι της Ένωσης Περιφε¬ 
ρειών Ελλάδας (ΕΝΠΕ),της Κεντρικής Ένωσης Δήμων και 
Κοινοτήτων Ελλάδας (ΚΕΔΕ), της ΜΟΔ Α.Ε. των Οικονομι¬ 
κών και Κοινωνικών Εταίρων και των μη Κυβερνητικών 
Οργανώσεων και ειδικότερα: 

- το σημεία 8.7 Εκπρόσωπος της Πανελλήνιας Συνο¬ 
μοσπονδίας Γεωργικών Συνεταιρισμών (ΠΑΣΕΓΕΣ) κα- 
ταργείται. 

Τα σημεία από 8.8 έως 8.13 αναριθμούνται από 8.7 
έως 8.12 αντιστοίχως. 

Η αριθ. πρωτ. 590/03.03.2016 (ΦΕΚ Β' 777) απόφαση 
συγκρότησης της Επιτροπής Παρακολούθησης του 
Προγράμματος Αγροτική Ανάπτυξη της Ελλάδος 2014- 
2020 (ΠΑΑ) η οποία τροποποιήθηκε με την αριθ. πρωτ. 
2920/18.11.2016 (ΦΕΚ Β' 3753) όμοια απόφαση κατά τα 
λοιπά παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 




18522 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 839/25.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























